**PRILOG 4.**

**OPIS POSLA**

**PRIJEVOZ ZA KORISNIKE POLUDNEVNOG BORAVKA (PB) KRAPINA**

Usluga se sastoji od cestovnog prijevoza vozilom koje ima maksimalno 15 sjedećih mjesta. Korisnici poludnevnog boravka u Krapini koji će se provoditi u organizaciji Centra za pružanje usluga u zajednici Zagorje na adresi Magistratska ulica 40, Krapina su djeca - učenici osnovnih škola u Krapini (OŠ Ljudevit Gaj i OŠ August Cesarec) i okolici (osnovne škole u Petrovskom, Đurmancu i Radoboju) te će se prevoziti dnevno u dvije smjene: prijepodnevna smjena (A) i poslijepodnevna smjena (B). Dnevno će se u sklopu pružanja usluge prijevoza prevoziti maksimalno 20 korisnika (djece) na način da će se dio djece prevoziti u prije podnevnoj smjeni, a drugi dio u poslije podnevnoj smjeni. Broj korisnika (djece) koji će se prevoziti je promjenjiv, ovisno o broju korisnika usluge poludnevnog boravka. Broj djece u jednoj smjeni neće prelaziti broj od 15 djece na dnevnoj razini, dok ukupan broj korisnika (djece) na dnevnoj razini neće prelaziti broj od 20 djece. Ukupni broj dana korištenja prijevoza neće prelaziti 180. Usluga prijevoza će se obavljati od ponedjeljka do petka od 01. ožujka 2025. do 28. veljače 2026. (10 mjeseci). Usluga prijevoza se neće obavljati u dane vikenda niti tijekom školskih praznika sukladno kalendaru školskih praznika kojeg donosi Krapinsko – zagorska županija temeljem prethodne upute Ministarstva znanosti i obrazovanja. Ukoliko će doći do potrebe prijevoza tijekom srpnja i kolovoza, odnosno za vrijeme školskih praznika, potreba za prijevozom u tom periodu se može zamijeniti neiskorištenim danima prijevoza od ponedjeljka do petka tijekom ostalih mjeseci (ožujka, travnja, svibnja, lipnja, rujna, listopada, studenog i prosinca 2025., te siječnja i veljače 2026.), odnosno za broj neiskorištenih dana prijevoza od ponedjeljka do petka tijekom ožujka, travnja, svibnja, lipnja, rujna, listopada, studenog i prosinca 2025., te siječnja i veljače 2026. prijevoz će se produljiti u 2026. godini.

Prijevoz treba biti organiziran na niže opisan način:

Za djecu koja U TJEDNU A borave u poludnevnom boravku prijepodne, a u školi poslijepodne: djeca se ujutro s kućnih adresa u navedenim naseljima ili, ukoliko je put do kuće određenog djeteta vozilom nemoguć zbog stvarne nepristupačnosti, od najbliže stanice školskog prijevoza u naselju u kojem živi, voze do boravka u Magistratskoj ulici broj 40 u Krapini, a nakon boravka se voze u škole na nastavu. Djecu koja u poludnevnom boravku borave poslije podne se pokupi ispred njihovih osnovnih škola i vozi u boravak u Magistratsku ulicu broj 40 u Krapini, a nakon boravka ih se vozi kućama do njihovih kućnih adresa ili, ukoliko je put do kuće određenog djeteta vozilom nemoguć zbog stvarne nepristupačnosti, do najbliže stanice školskog prijevoza u naselju u kojem živi.

Ukoliko izmjena redoslijeda potrebne relacije za navedena naselja može doprinijeti smanjenju prijeđene kilometraže, uzima se u obzir relacija prema kojoj se prelazi manja kilometraža, ali se obavezno treba poštivati početak nastave u osnovnim školama do kojih se djeca voze na način da djeca zbog izmjene redoslijeda relacije ne smiju kasniti na nastavu.

Organizacija prijevoza podložna je promjenama, ovisno o uključivanju novih korisnika (djece) u poludnevni boravak odnosno isključivanje korisnika (djece) iz poludnevnog boravka, što može dovesti do određenih odstupanja u trenutno naznačenim relacijama i vremenu dovoza odnosno odvoza djece uz uvjet da broj prijeđenih kilometara na razini jednog dana u sveukupnom broju dana potrebe za prijevozom uzimajući u obzir obje smjene (prijepodnevnu i poslijepodnevnu) u tjednima A i B neće prelaziti 100 kilometara.

*Ovdje se nalazi tablični prikaz trenutne potrebe za prijevozom prema relacijama te vremenu dovoza i odvoza djece*:

TABLICA 1.: **A tjedan**

|  |  |  |  |
| --- | --- | --- | --- |
| a | **Vrijeme dolaska/odlaska** | **Relacija** | **Broj djece** |
| 1. | 8:15 (dolazak u Pb Krapina) | **Svedruža 28** (Antonio Poslon) – **Mala Pačetina 10** (Darija Poslon) - **Trški vrh 103** (Milan Šolman) – **Trški vrh 64** (Leon, Petar, Filip, Karlo i Mia Leljak) – PB Krapina | 8 |
| 2. | 12:00 (odlazak iz Pb Krapina) | PB Krapina **- OŠ Petrovsko** (Darija Poslon) **- PŠ Slatina** (Antonio Poslon) | 2 |
| 3.  4. | 12:20 (odlazak iz PŠ Hromec)  13:10 (odlazak iz OŠ Đurmanec) (pon,čet)  14:10 (sri) | **PŠ Hromec** (Marko i Emanuel Hršak) – PB Krapina  **OŠ Đurmanec** (Josip Klasić\*) **–** PB Krapina | 2  1 |
| 5. | 17:15 (odlazak iz Pb Krapina) | PB Krapina - **Pristava Krapinska 31** (Josip, Niko, Marko Barlović) – **Bobovje 112** (Dario Križnik\*) – **Hlevnica 78** (Marko i Emanuel Hršak) | 6 |

TABLICA 2.: **B tjedan**

|  |  |  |  |
| --- | --- | --- | --- |
| b | **Vrijeme dolaska/odlaska** | **Relacija** | **Broj djece** |
| 1.  2.  3. | 8:15 (dolazak u Pb Krapina)  12:20 (odlazak iz PŠ Hromec)  13:10 (pon,čet)  14:10 (sri) | **Pristava Krapinska 31** (Josip, Niko, Marko Barlović) – **Bobovje 112** (Dario Križnik\*) – PB Krapina  **PŠ Hromec** (Marko i Emanuel Hršak) – PB Krapina  **OŠ Đurmanec** (Josip Klasić\*) – PB Krapina | 4  2  1 |
| 4. | 13:25 | **Svedruža 28** (Antonio Poslon) - **OŠ Petrovsko** (Darija Poslon) – PB Krapina | 2 |
| 5. | 17:15 (odlazak iz Pb Krapina) | PB Krapina – **Trški vrh 103** (Milan Šolman) – **Trški vrh 64** (Leon, Petar, Filip, Karlo i Mia Leljak) – **Mala Pačetina 10** (Darija Poslon) – **Svedruža 28** (Antonio Poslon) – **Hlevnica 78** (Marko i Emanuel Hršak) | 10 |

\*Za korisnike Daria Križnika i Josipa Klasića prijevoz je potreban samo za dane PONEDJELJAK, SRIJEDA i ČETVRTAK.